CELEX: 32006R1805
Language: lt
Date: 2006-12-07 00:00:00
Title: 2006 m. gruodžio 7 d. Komisijos reglamentas (EB) Nr. 1805/2006, iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I priedo nuostatas dėl tiamfenikolio, fenvalerato ir meloksikamo   (Tekstas svarbus EEE)

8.12.2006   
            
            
               LT
            
            
               Europos Sąjungos oficialusis leidinys
            
            
               L 343/66
            
         
      KOMISIJOS REGLAMENTAS (EB) Nr. 1805/2006
   2006 m. gruodžio 7 d.
   iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I priedo nuostatas dėl tiamfenikolio, fenvalerato ir meloksikamo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2 straipsnį,
   atsižvelgdama į Veterinarinių vaistų komiteto suformuluotą Europos vaistų vertinimo agentūros nuomonę,
   kadangi:
   
               (1)
            
            
               Visas farmakologiškai aktyvias medžiagas, Bendrijoje naudojamas veterinariniuose vaistuose maistui skirtiems gyvūnams, reikėtų įvertinti pagal Reglamentą (EEB) Nr. 2377/90.
            
         
               (2)
            
            
               Tiamfenikolis yra įtrauktas į Reglamento (EEB) Nr. 2377/90 I priedą galvijų raumenims, riebalams, kepenims, inkstams ir pienui bei vištų raumenims, odai ir riebalams, kepenims ir inkstams, išskyrus gyvūnus, kurių kiaušiniai skirti žmonių maistui. Tiamfenikolis taip pat yra įtrauktas į to reglamento III priedą kiaulių raumenims, odai, riebalams, kepenims ir inkstams. Išnagrinėjus pareiškėjo pateiktą informaciją didžiausiam tiamfenikolio likučių kiekiui kiaulėms nustatyti, manoma, kad tikslinga pakeisti tiamfenikolio įrašą Reglamento (EEB) Nr. 2377/90 I priede įtraukiant visų maistui skirtų gyvūnų rūšių raumenis, riebalus, kepenis, inkstus ir pieną, išskyrus gyvūnus, kurių kiaušiniai skirti žmonių maistui. Didžiausias likučių kiekis raumenyse, kepenyse ir inkstuose neturėtų būti taikomas pelekinėms žuvims.
            
         
               (3)
            
            
               Fenvaleratas yra įtrauktas į Reglamento (EEB) Nr. 2377/90 III priedą galvijų raumenims, riebalams, kepenims, inkstams ir pienui. Šie laikini didžiausi likučių kiekiai nebegalioja nuo 2006 m. liepos 1 d. Išnagrinėjus pareiškėjo pateiktą informaciją didžiausiam fenvalerato likučių kiekiui galvijams nustatyti, manoma, kad reikėtų įtraukti fenvaleratą į Reglamento (EEB) Nr. 2377/90 I priedą galvijų raumenims, riebalams, kepenims, inkstams ir pienui.
            
         
               (4)
            
            
               Meloksikamas yra įtrauktas į Reglamento (EEB) Nr. 2377/90 I priedą galvijų, kiaulių ir arklinių šeimos gyvūnų raumenims, kepenims ir inkstams bei galvijų pienui. Išnagrinėjus paraišką didžiausiam meloksikamo likučių kiekiui nustatyti triušiams ir ožkoms, kurios auginamos pienui, manoma, jog tikslinga pakeisti meloksikamo įrašą tame priede triušių ir ožkų raumenims, kepenims ir inkstams ir ožkoms, kurios auginamos pienui.
            
         
               (5)
            
            
               Todėl Reglamentą (EEB) Nr. 2377/90 reikėtų atitinkamai iš dalies pakeisti.
            
         
               (6)
            
            
               Prieš pradedant taikyti šį reglamentą turėtų būti numatytas pakankamos trukmės laikotarpis, kad valstybės narės galėtų padaryti visus pakeitimus, kurių gali prireikti pagal šį reglamentą leidimams pateikti į rinką atitinkamus veterinarinius vaistus, kurie buvo išduoti pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2).
            
         
               (7)
            
            
               Šiame sprendime numatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2377/90 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas nuo 2007 m. vasario 8 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2006 m. gruodžio 7 d.
      
         
            Komisijos vardu
         
         Günter VERHEUGEN
         
         
            Pirmininko pavaduotojas
         
      
   
   
      (1)  OL L 224, 1990 8 18, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1729/2006 (OL L 325, 2006 11 24, p. 6).
   
      (2)  OL L 311, 2001 11 28, p. 1. Direktyva su pakeitimais, padarytais Direktyva 2004/28/EB (OL L 136, 2004 4 30, p. 58).
   
      PRIEDAS
      Į Reglamento (EEB) Nr. 2377/90 I priedą (farmakologiškai aktyvių medžiagų, kurioms nustatyti didžiausi leistinų likučių kiekiai, sąrašas) įtraukiama ši medžiaga:
      1.   Antiinfekcinės medžiagos
      1.2.   Antibiotikai
      1.2.5.   Florfenikolis ir su juo susiję junginiai
      
         
                     Farmakologiškai aktyvi (-ios) medžiaga (-os)
                  
                  
                     Nustatomasis likutis
                  
                  
                     Gyvūnų rūšis
                  
                  
                     DLK
                  
                  
                     Tiksliniai audiniai
                  
               
                     „Tiamfenikolis
                     
                  
                  
                     Tiamfenikolis
                  
                  
                     Visos maistui skirtos gyvūnų rūšys (1)
                     
                  
                  
                     50 μg/kg
                  
                  
                     Raumenys (2)
                     
                  
               
                     50 μg/kg
                  
                  
                     Riebalai (3)
                     
                  
               
                     50 μg/kg
                  
                  
                     Kepenys
                  
               
                     50 μg/kg
                  
                  
                     Inkstai
                  
               
                     50 μg/kg
                  
                  
                     Pienas
                  
               
      2.   Medžiagos, veikiančios parazitus
      2.2.   Medžiagos, veikiančios ektoparazitus
      2.2.3.   Piretroidai
      
         
                     Farmakologiškai aktyvi (-ios) medžiaga (-os)
                  
                  
                     Nustatomasis likutis
                  
                  
                     Gyvūnų rūšis
                  
                  
                     DLK
                  
                  
                     Tiksliniai audiniai
                  
               
                     „Fenvaleratas
                     
                  
                  
                     Fenvaleratas (RR, SS, RS ir SR izomerų suma)
                  
                  
                     Galvijai
                  
                  
                     25 μg/kg
                  
                  
                     Raumenys
                  
               
                     250 μg/kg
                  
                  
                     Riebalai
                  
               
                     25 μg/kg
                  
                  
                     Kepenys
                  
               
                     25 μg/kg
                  
                  
                     Inkstai
                  
               
                     40 μg/kg
                  
                  
                     Pienas“
                  
               
      4.   Priešuždegiminės medžiagos
      4.1.   Nesteroidinės priešuždegiminės medžiagos
      4.1.4.   Oksikamo dariniai
      
         
                     Farmakologiškai aktyvi (-ios) medžiaga (-os)
                  
                  
                     Nustatomasis likutis
                  
                  
                     Gyvūnų rūšis
                  
                  
                     DLK
                  
                  
                     Tiksliniai audiniai
                  
               
                     „Meloksikamas
                     
                  
                  
                     Meloksikamas
                  
                  
                     Kiaulės, arklinių šeimos gyvūnai, triušiai
                  
                  
                     20 μg/kg
                  
                  
                     Raumenys
                  
               
                     65 μg/kg
                  
                  
                     Kepenys
                  
               
                     65 μg/kg
                  
                  
                     Inkstai
                  
               
                     Galvijai, ožkos
                  
                  
                     20 μg/kg
                  
                  
                     Raumenys
                  
               
                     65 μg/kg
                  
                  
                     Kepenys
                  
               
                     65 μg/kg
                  
                  
                     Inkstai
                  
               
                     15 μg/kg
                  
                  
                     Pienas“
                  
               
      
         (1)  Nenaudotina gyvūnams, kurių kiaušiniai skirti žmonių maistui, DLK riebalams, kepenims ir inkstams netaikomas pelekinėms žuvims.
      
         (2)  Pelekinių žuvų raumenys yra „raumenys ir oda natūraliu santykiu“.
      
         (3)  Sis DLK kiaulėms ir naminiams paukščiams yra taikomas „odai ir riebalams natūraliu santykiu“.“